**Europos verslininkystės skatinimo** **apdovanojimais** įvertinamos sėkmingiausios verslumo ir verslininkystės iniciatyvos Europoje, kurios skatina verslumą, palankių verslo sąlygų kūrimo politiką ir gali įkvėpti būsimus verslininkus.

Apdovanojimai bus teikiami šešiose kategorijose:

* **Verslumo dvasios skatinimas:**

bendradarbiavimo nacionaliniu, regioniniu ar vietos lygiu iniciatyvos; ypatingą dėmesį skiriant jaunimo ir moterų verslumo skatinimui.

* **Investicijos į verslumo įgūdžius:**

Nacionalinio, regioninio ar vietos lygmens bendradarbiavimo iniciatyvos, kuriomis siekiama gerinti verslumo, vadybos ir darbuotojų įgūdžius.

* **Verslo aplinkos gerinimas ir skaitmeninės pertvarkos rėmimas.** Įvertinama novatoriška nacionalinio, regioninio ar vietos lygmens politika ir iniciatyvos, dėl kurių Europa tampa patraukliausia vieta pradėti verslą, jį valdyti, plėtoti ir plėsti bendrojoje rinkoje, supaprastinami teisiniai procesai ir įmonių administravimo procedūros, įgyvendinamas mažosioms ir vidutinėms įmonės aktualus principas „pirmiausia mąstykime apie mažuosius“ (angl. „Think Small First“) ir remiamas įmonių perėjimas prie skaitmeninių technologijų, kad jos galėtų plėtoti, teikti rinkai ir naudoti bet kokios rūšies skaitmenines technologijas, produktus ir paslaugas.
* **Verslo tarptautinės plėtros skatinimas:**

įmonių, ypač mažųjų ir vidutinių, skatinimo naudotis Europos Sąjungos ir už jos ribų esančių rinkų siūlomomis galimybėmis, strategijos ir iniciatyvos nacionaliniu, regioniniu ar vietos lygiu.

* **Tvarios pertvarkos finansavimas**. Įvertinama nacionalinio, regioninio ar vietos lygmens politika ir iniciatyvos, kuriomis remiama tvari pertvarka ir aplinkos aspektai, kaip antai žiedinė ekonomika, poveikio klimatui neutralumas, švari energija, efektyvus išteklių naudojimas ar biologinė įvairovė, pvz., užtikrinant tvarų įgūdžių ugdymą ir tinkamumą, taip pat finansavimą.
* **Apdovanojimas už atsakingą verslą:**

bus skiriamas už nacionalines, regionines ar vietos verslininkystės iniciatyvas, skatinančias bendrąją mažųjų ir vidutinių įmonių socialinę atsakomybę, taip pat verslo plėtrą tarp socialiai pažeidžiamų grupių, pvz., bedarbių, ilgą laiką nedirbusių asmenų, legalių migrantų, neįgaliųjų, etninių mažumų.

Vertinimo komisija taip pat skirs didįjį apdovanojimą už kūrybingiausią ir labiausiai įkvepiančią verslininkystės iniciatyvą Europoje. Ji gali būti iš bet kurios kategorijos.

Taigi kviečiame centrinės, regioninės ir vietos valdžios įstaigas bei kitus juridinius asmenis, vykdančius viešojo ir privataus sektorių partnerystės iniciatyvas, dalyvauti atrankoje. Paraiškų su sėkmingomis iniciatyvomis, skatinančiomis nacionalinio, regioninio ar vietos lygio ekonomikos vystymąsi bus laukiama iš visų Europos Sąjungos šalių, taip pat iš COSME programoje (CIP) dalyvaujančių šalių partnerių.

Atranka bus vykdoma dviem etapais. Į Europos verslininkystės skatinimo apdovanojimą gali pretenduoti tik pirmojo etapo atrankos nacionaliniu lygiu laimėtojai. Kompetentinga vertinimo komisija galutinius laimėtojus paskelbs apdovanojimų ceremonijoje 2022 m. lapkritį.

Daugiau informacijos apie apdovanojimus rasite interneto svetainėje adresu:

https://ec.europa.eu/growth/smes/supporting-entrepreneurship/european-enterprise-promotion-awards/how-participate\_en

Sužinokite daugiau apie Nacionalinę atranką iš nacionalinio koordinatoriaus Lietuvoje:

Simona Gaidytė

Lietuvos Respublikos ekonomikos ir inovacijų ministerijos

Verslo aplinkos departamento

Verslo politikos skyriaus

vyriausioji specialistė

Tel.: 0037068314384

El. p. simona.gaidyte@eimin.lt

**Europos Komisijos Vidaus rinkos, pramonės, verslumo ir MVĮ generalinis direktoratas**